Instituttet kan føre sin historie tilbage til 1848, hvor studiet af økonomi (dengang betegnet som [[statsvidenskab]] - ikke at forveksle med det langt yngre studium af [[statskundskab]], som er en uddannelse i [[politologi]]) startede ved universitetet.<ref>[http://www.econ.ku.dk/om/ Livet på Økonomisk Institut. Fra instituttets hjemmeside. Hentet 23. december 2015.]</ref> Indtil 1936, hvor Det Økonomiske og Juridiske Fakultet ved [[Aarhus Universitet]] blev oprettet, var instituttet det eneste sted i Danmark, hvor man kunne få en universitetsuddannelse i økonomi. Instituttet er vokset støt i tidens løb, målt på antallet af såvel studerende som ansatte. Det fusionerede i 1990'erne med et tidligere selvstændigt institut for samfundsvidenskabelig [[statistik]].
Organisationer Uddannelsesinstitutioner